
CAN HIRAETHLON 


DAVID DAVIES 
(DAI'R CANTWR), 
Pan yn garcharor yng Nghaerfyrddin am y Terfysg yn 


amser Becca. 


Cenir ar y dôn “' Roslin Castle.” 





DnvcH i fyd wyf i fod, 
| Collais glod all'swn gael, 
i Tost yw'r nod, dyrnod wael, 
> I'w gafael ddaeth â mi. 
| Yn fy ieuenctyd drygfyd ddaeth, 
| Yn lle rhyddid, caethfyd maith, 
| 'Chwanegwyd er fy ngofid, 
Alltud wyf ar ddechreu'm taith, 
a Ca'm danfon.o fy ngwlad, 
â Ty fy nhad, er codiad tirion, 
I blith y duon gôr, 
Dros y môr, o'm goror gron : 
O'r fath ddryghin imi ddaeth, 
| Alltud hir, gyr hyn fi'n gaeth 
Dros ugain o flynyddoedd, 
Tost yw'r modd, cystudd maith. 


Cant ffarwel i fy ngwlad, 
Anwyl fad, fu wrth fy modd, 
Aml les ge's ar g'oedd 

Rhwng dy wych aberoedd di. 
O ffarwel i Walia gron, 
Ei dolydd glwys a'i llwyni llon, 

Heb bryder gwn mai. Prydain 
Yw gardd y byd i gyd o'r bron, 

Hil Gomer, mwy ffarwel, 
ì I dir Babel fe'm danfonir ; 


Dros heli mae fy nhaith 
Arw faith; Duw fo imi'n fur, 

Ffarwel i rianod glân, 
Teca'u bryd, a chroewa'u grân, 

Er penyd, mae poen anian, 
Dyrwyn mae Dewi i'r man. 


Plas Tre-gof anghof fydd, 
Cystudd prudd i Dafydd ddaeth, 
Calon lwys droir yn llaith, 

Wrth wel'd y fordaith bell. 
Plwyf Sant Athan, bras fan bro, 

A Phenybont-ar-Ogwr, 

Ffafr Duw fo i'nt yn do. 

Yniach, Forganwg wych, 
Swn dy glych, henffych i'th deulu, 

Dy fr6ydd a'th ddolydd glân, 
Hafal fan i Eden fu, 

Ffarwel Mynwy, lon ei swyn, 
O Droedrhiw'r Clawdd yn hawdd caf gwyn 


Tredegar a'i thrigolion, '< 
Hylon fan, bu imi'n lwyn. 


Dichon bydd rhai o'u bodd 
Yn gofyn pwy oedd y Bardd ? 
Gwn nid oes dyn a wa'rdd 
Un a dardd o'm hanwyl dir, 
O wlad Forgan wiwlan daeth 
Yr impyn llon sy'n awr yn llaith, 
Yng ngharchar Sir Gaerfyrddin ; 
Cur i'm cof, 'rwy'n eithaf caeth. 
Llancarfan ydyw'r plwyf 
Lle tarddodd nwyf fy nbyfiant dynol, 
Fe'm ganed yn Nhregof— 
Ffwrdd y ffo'f—ddo'i byth yn ol, 
Rho'f fy enw i chwi'n drue, 
' David Davies hoenus yw, ; 
Dymunwn i'm hiliogaeth Ŵ 
au 





a 


Hir oes faith uwch gwaith fy Nuw. 


WUY 22 U1$ 


| HIRAETH Y BARDD AM EI WLAD. 


En cael pleserau 'ngwlad y Sais, 
A gwel'd ei ddyfais wiwber, 
Mae gwlad yr awen geinwen gell 
Er hyny'n well o'r hanner; 
Ei hawel iach, a'i melus ddwr, 
A chyflwr ei thrigolion, 
Wrth gofio'i Beirdd, rhyw hiraeth draidd 
Drwy giliau'r wanaidd galon. 
Braidd na ddywedwn yn ddi wad, 
Mai nefol wlad yw Cymru; 
O na bai'm traed yn sengu ar hon, 
| Ar finion ceinion Conwy. 





Ac O, mor gynnar yn ein gŵydd, 
Ar ben-frig fydd y fronfraith, 
A'i nodau'n glir newidiog lef, 
Yn moli'r nef mewn afiaeth ; 
A'r enwog fwyalch gyda'r dydd, 
LU Ar gân a rydd ogoniant, 
Ar frigyn pren tan glogwyn serth, 
Gauadnerth uwch y goednant.—Braidd, &c. 


Mae'r Sais yn dangos im' bob dydd 
Mewn gwir ei rydd hawddgarwch, 
A'r nos caf ganddo wely clyd, 
A digon byd o degwch : 
Ond pan fo'm corff yn huno'n bêr 
Ar wely tyner manblu, 
Fe gwyd fy ysbryd ac fe hed 
I 'mweled â thir Cymru.— Braidd, &c. 


Ac wedi deffro gyda'r dydd, 
Mor bruddaidd fydd y galon, 
Nid daiar Cymru fydd fy lle, 
Ond canol tre Manceinion ; 
Cyn codi'r haul o'r dwyrain draw, 
; Yr ysbryd ddaw o'i letty 
I brudd fyfyrio fel y bu 
Yng nghanol teulu Cymru.—Braidd, &c. 

Yn nyffryn Conwy mae fy nhad, 
Yng nghanol mad gyfeillion, 

Ac yno bydd nes geilw Duw 
A'i alwad wyw farwolion ; 

Cael benthyg bedd wrth ystlys hwn 
A wir ddymunwn innau, 

I orphwys nes daw'r meirw'n ol 


O garchar ingol angeu.— Braidd, &c. 


CAN Y BARDD WRTH FARW. 


O owNEwcH imi feddrod wrth ffrydlif y mynydd, 
Na cherfiwch un llinell i adrodd fy hynt; 

Ac yno telored glas dônau'r afonydd 
Eu cerddi yn gymhlith â chwiban y gwynt. 


Na chlywer un och lle mae'r prydydd yn huno, 
Na choder un cofnod ìi ddangos y fan; 

Yno na weler un serchog yn wylo, 
I dori â'i dolef dawelwch y Llan, 


Gosodwch fi i bydru heb gwynion na galar, 
Diamdo, dienw, ac unig fy ngwedd ; 

Na ddwedwch fy mod i mor drist ac edifar 
Wrth deithio i dawel ystafell y bedd. 


Pan ddychwel y gwanwyn, uwch ben fy ngorweddle 
Pored y mulyn dywarchen fo gwerdd ; 

Ond chwyfia y grug yn awelon y bore, 
Ac adar y moelydd a ganant fy ngherdd. 


Iesu, fy Nuw, yn y preseb, a rwymwyd, 
Maddeu fy nghamwedd, tro drallod yn hedd ; 

Ti'r Hwn dros ddyn pechadurus groeshoeliwyd, 
Cofia fy lludw yng nghilfach y bedd. 


Pan seinio yr udgorn trwy'r neu ddychrynedig 
Alargan ddiweddaf y ddaiar a'r môr, 

Gad imi orphwyso lle cân y gwaredig, 

Gathlau i'th foliant, fy Ngheidwad, fy Ior. 











| 
| 
| 
| 
| 
| 
| 
| 
| 
| 
| 
| 


